CELEX: 32004R1386
Language: fi
Date: 2004-07-26
Title: Neuvoston asetus (EY) N:o 1386/2004, annettu 26 päivänä heinäkuuta 2004, Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista tehdyn komission päätöksen 2002/602/EHTY muuttamisesta

31.7.2004   
            
            
               FI
            
            
               Euroopan unionin virallinen lehti
            
            
               L 255/1
            
         NEUVOSTON ASETUS (EY) N:o 1386/2004,
   annettu 26 päivänä heinäkuuta 2004,
   Venäjän federaatiosta tuotavia tiettyjä terästuotteita koskevien tiettyjen rajoitusten hallinnoinnista tehdyn komission päätöksen 2002/602/EHTY muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Kumppanuuden perustamisesta Euroopan yhteisöjen ja niiden jäsenvaltioiden sekä Venäjän federaation kesken tehty kumppanuus- ja yhteistyösopimus (1) tuli voimaan 1 päivänä joulukuuta 1997.
            
         
               (2)
            
            
               Kumppanuus- ja yhteistyösopimuksen 21 artiklan mukaan Euroopan hiili- ja teräsyhteisön, jäljempänä ”EHTY”, perustamissopimuksen alaan kuuluvien tuotteiden kauppaa säännellään kyseisen sopimuksen III osaston määräyksillä sen 15 artiklaa lukuun ottamatta sekä EHTY-terästuotteiden kauppaa koskevista määrällisistä tuontirajoituksista tehtävän sopimuksen määräyksillä.
            
         
               (3)
            
            
               EHTY ja Venäjän federaation hallitus tekivät 9 päivänä heinäkuuta 2002 tällaisen sopimuksen tiettyjen terästuotteiden kaupasta (2), jäljempänä ”sopimus”, joka hyväksyttiin EHTY:n puolesta komission päätöksellä 2002/603/EHTY (3).
            
         
               (4)
            
            
               Euroopan hiili- ja teräsyhteisön perustamissopimuksen voimassaolo päättyi 23 päivänä heinäkuuta 2002, jolloin kaikki EHTY:lle sopimuksen perusteella kuuluneet oikeudet ja velvollisuudet siirtyivät Euroopan yhteisölle.
            
         
               (5)
            
            
               Sopimuspuolet ovat sopineet sopimuksen 10 artiklan 2 kohdan mukaisesti, että sopimuksen soveltamista jatketaan ja että kaikki sopimuspuolten oikeudet ja velvollisuudet säilyvät ennallaan EHTY-sopimuksen voimassaolon päättymisen jälkeen.
            
         
               (6)
            
            
               Sopimuspuolet käynnistivät sopimuksen 2 artiklan 4 kohdassa määrätyt neuvottelut ja ovat sopineet sopimuksen liitteessä II asetettujen määrällisten rajoitusten korottamisesta Euroopan unionin laajentumisen vuoksi. Sopimuspuolet ovat niin ikään sopineet määrällisten rajoitusten korottamisesta sopimuksen julistuksen nro 1 perusteella, joka koskee tapauksia, joissa venäläiset toimijat perustavat palvelukeskuksia Euroopan unionin alueelle. Näistä korotuksista on tehty uusi sopimus, joka tuli voimaan päivänä, jona se allekirjoitettiin (4).
            
         
               (7)
            
            
               Venäjän federaation hallitus on lisäksi pyytänyt sopimuksen 3 artiklan 3 kohdan mukaisesti, että vuonna 2003 käyttämättä jääneitä määrällisten rajoitusten määriä siirretään seuraavalle vuodelle kullekin tuoteryhmälle sallituissa rajoissa.
            
         
               (8)
            
            
               Komission päätöstä 2002/602/EHTY (5) olisi muutettava vastaavasti,
            
         ON ANTANUT TÄMÄN ASETUKSEN:
   1 artikla
   Korvataan päätöksen 2002/602/EHTY liitteessä IV olevat vuodelle 2004 asetetut määrälliset rajoitukset tämän asetuksen liitteessä olevilla määrällisillä rajoituksilla.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä heinäkuuta 2004.
      
         
            Neuvoston puolesta
         
         
            Puheenjohtaja
         
         B. BOT
      
   
   
      (1)  EYVL L 327, 28.11.1997, s. 3. Sopimus sellaisena kuin se on viimeksi muutettuna Euroopan yhteisön ja Venäjän federaation hallituksen sopimuksella (EUVL L 9, 15.1.2004, s. 22).
   
      (2)  EYVL L 195, 24.7.2002, s. 55.
   
      (3)  EYVL L 195, 24.7.2002, s. 54.
   
      (4)  Katso tämän Euroopan unionin virallisen lehden sivu 33.
   
      (5)  EYVL L 195, 24.7.2002, s. 38, päätös sellaisena kuin se on viimeksi muutettuna asetuksella (EY) N:o 886/2004 (EUVL L 168, 1.5.2004, s. 14).
   
      LIITE
      1 ARTIKLASSA TARKOITETUT MÄÄRÄLLISET RAJOITUKSET
      
                  Yksikkö: tonnia
               
            
                  Tuotteet
               
               
                  2004
               
            
                  SA. Levytuotteet
               
            
                  SA1. Kelat
               
               
                  ”310 767
               
            
                  SA1.a. Uudelleen-valssaukseen tarkoitetut kuumavalssatut kelat
               
               
                  558 839
               
            
                  SA2. Raskaat levyt
               
               
                  143 654
               
            
                  SA3. Muut levytuotteet
               
               
                  250 148
               
            
                  SA4. Seosterästuotteet
               
               
                  101 120
               
            
                  SA5. Seosteräksestä valmistetut kvarttolevyt
               
               
                  22 208
               
            
                  SA6. Seosteräksestä valmistetut, kylmävalssatut pinnoitetut levyt
               
               
                  97 561
               
            
                  SB. Pitkät tuotteet
               
            
                  SB1. Tangot
               
               
                  31 440
               
            
                  SB2. Valssilanka
               
               
                  121 783
               
            
                  SB3. Muut pitkät tuotteet
               
               
                  232 102”
               
            
                  
                     Huomautus: SA ja SB ovat tuoteluokkia.
                  SA1–SA6 ja SB1–SB3 ovat tuoteryhmiä.